Ellsworth Land
Store norske leksikon,Geografi,Verdens geografi,Antarktis
Ellsworth Land er et landområde i Antarktis som strekker seg sør–sørvestover fra indre del av Antarktishalvøya til cirka 100° vest, mellom Ronne-isbremmen og Bellingshausenshavet, øst for Marie Byrd Land.
Det omfatter flere høye fjellkjeder, blant annet Ellsworth Mountains, der vi finner det høyeste i fjellet i Antarktis, Mt. Vinson (4892 meter over havet).Ellsworth Land ble overfløyet av Lincoln Ellsworth i 1935 og ble da oppkalt etter hans far James W. Ellsworth. Området omfattes av omstridte og overlappende territoriale krav fra Argentina, Chile og Storbritannia. Ingen av kravene er universelt anerkjent, og så lenge Antarktistraktaten er i kraft, er de territoriale kravene lagt til side. Les mer i Store norske leksikon Antarktis' geografi